Държавен вестник, бр. 18, 2000 г., стр. 10

С Т Р .  1 0
Д Ъ Р Ж А В Е Н   В Е С Т Н И К
Б Р О Й 18
припомняйки чл. 3 на Всеобщата деклара-
ция за правата на човека, приета на 10 декем-
ври 1948 г., и чл. 6 на Международния пакт за
граждански и политически права, приет на 16
декември 1966 г.,
отбелязвайки, че чл. 6 на Международния
пакт за граждански и политически права тре-
тира премахването на смъртното наказание по
начин, недвусмислено подчертаващ, че премах-
ването на това наказание е желателно,
убедени, че всички мерки за премахване на
смъртното наказание следва да бъдат считани за
напредък в осъществяването на правото на живот,
желаещи да поемат чрез този протокол меж-
дународно задължение за премахване на
смъртното наказание,
се споразумяха за следното:
Член 1
1. Никое лице, попадащо под юрисдикцията
на държава—страна по този протокол, няма да
бъде екзекутирано.
2. Всяка държава страна предприема всички
необходими мерки за премахване на смъртното
наказание в рамките на своята юрисдикция.
Член 2
1. По този протокол не могат да се правят
резерви освен резерва, направена в момента на
ратифицирането му или на присъединяването
към него, която предвижда прилагането на
смъртното наказание по време на война в из-
пълнение на присъда за особено тежко прес-
тъпление от военен характер, извършено по
време на война.
2. Държавата страна, която прави такава
резерва, е длъжна в момента на ратифициране-
то или присъединяването да съобщи на Гене-
ралния секретар на Организацията на обедине-
ните нации текста на съответните разпоредби
от своето национално законодателство, прило-
жими по време на война.
3. Държавата страна, която е направила така-
ва резерва, уведомява Генералния секретар на
Организацията на обединените нации за всяко
обявяване или прекратяване на състояние на вой-
на, отнасящо се до нейната територия.
Член 3
Държавите—страни по този протокол, включ-
ват в докладите си, представяни пред Комитета
по правата на човека в съответствие с чл. 40 на
пакта, информация относно мерките, които те са
предприели за прилагането на този протокол.
Член 4
По отношение на държавите—страни по пак-
та, направили декларация в съответствие с
чл. 41, компетентността на Комитета по права-
та на човека да получава и разглежда съобще-
ния, в които държава страна твърди, че друга
държава страна не изпълнява задълженията си,
се разпростират върху разпоредбите на този про-
токол, освен ако заинтересуваната държава
страна е направила декларация за противното
при ратификацията или присъединяването.
Член 5
По отношение на държавите—страни по
Факултативния протокол към Международ-
ния пакт за граждански и политически права,
приет на 16 декември 1966 г., компетентност-
та на Комитета по правата на човека да полу-
чава и разглежда молби от лица, попадащи
под тяхна юрисдикция, се разпростира върху
разпоредбите на този протокол, освен ако за-
интересуваната държава страна е направила
декларация за противното при ратификация-
та или присъединяването.
Член 6
1. Разпоредбите на този протокол се прила-
гат като допълнителни разпоредби на пакта.
2. Без да се накърнява възможността за фор-
мулиране на резерва в съответствие с чл. 2 на
този протокол, правото, гарантирано в чл. 1, т. 1
на този протокол, не подлежи на дерогирането,
предвидено в чл. 4 на пакта.
Член 7
1. Този протокол е открит за подписване от
всяка държава, която е подписала пакта.
2. Този протокол подлежи на ратифицира-
не от всяка държава, която е ратифицирала
пакта или се е присъединила към него. Рати-
фикационните документи се депозират при
Генералния секретар на Организацията на
обединените нации.
3. Този протокол е открит за присъединява-
не на всяка държава, която е ратифицирала
пакта или се е присъединила към него.
4. Присъединяването се осъществява чрез
депозиране на документ за присъединяване при
Генералния секретар на Организацията на обе-
динените нации.
5. Генералният секретар на Организацията
на обединените нации уведомява всички дър-
жави, които са подписали този протокол или са
се присъединили към него, за депозирането на
всеки ратификационен документ или документ
за присъединяване.
Член 8
1. Този протокол влиза в сила три месеца
след датата на депозиране при Генералния сек-
ретар на Организацията на обединените нации
на десетия ратификационен документ или до-
кумент за присъединяване.
2. По отношение на всяка държава, която
ратифицира този протокол или се присъедини
към него след депозиране на десетия ратифика-
ционен документ или документ за присъединя-
ване, този протокол влиза в сила три месеца
след датата на депозирането от тази държава
на нейния ратификационен документ или доку-
мент за присъединяване.
Член 9
Разпоредбите на този протокол се прилагат
върху всички съставни части на федералните
държави без каквито и да било ограничения и
изключения.